laion/Wikipedia-Exotic huggingface dataset:
კლეტის ჯგუფი

ერნსტ კლეტის სააქციო საზოგადოება (გერმ. Die Ernst Klett Aktiengesellschaft), ან როგორც თავად საზოგადოების წარმომადგენლები მოიხსენიებენ პრესასა და ოფიციალურ დოკუმენტებში, - კლეტის ჯგუფი — სააქციო საზოგადოება გერმანიის ფედერაციულ რესპუბლიკაში, რომელიც როგორც ჰოლდინგური საზოგადოება ერთი დიდი საწარმოს ნაწილად აგირებს. კლეტის ჯგუფს ეკუთვნის სხვათა გამომცემლობათა შორის ერნსტ კლეტის გამომცემლობა, რომელიც 2010 წლის მდგომარეობით გერმანიის ფედერაციული რესპუბლიკის ყველაზე დიდ სასკოლო გამომცემლობას წარმოადგენს. www.klett-gruppe.de
ერნსტ კლეტის გამომცემლობა

ერნსტ კლეტის გამომცემლობა (გერმ. Die Ernst Klett Verlag GmbH) — სასკოლო წიგნების გამომცემლობა, რომლის სათავო ოფისი ქალაქ შტუტგარტში მდებარეობს. ერნსტ კლეტის გამომცემლობას აქვს ფილიალები ლაიფციგში, გოთასა და დორტმუნდში. გარდა ამისა, კლეტის გამომცემლობა გერმანიის ექვს ქალაქშია წარმოდგენილი, სადაც პერმანენტულად ატარებს ე.წ. კლეტის შეხვედრებს თავის მუდმივ და პოტენციურ კლიენტებთან. ერნსტ კლეტის გამომცემლობა 1897 წელს შტუტგარტში იქნა დაარსებული; 1995 წელს გარდაიქმნა კლეტის ჯგუფად. კლეტის ჯგუფს გარდა სასკოლო წიგნების გამომცემლობისა ასევე ეკუთვნის კლეტ-კოტას გამომცემლობა (Klett-Cotta Verlag), ესლინგერის გამომცემლობა (Esslinger Verlag), ფრიდრიხ ბერლინის გამომცემლობა (Friedrich Berlin Verlag) და ფრიდრიხის გამომცემლობა (Friedrich Verlag). www.klett.de ოფიციალური გვერდი
ამირტისი

ამირტისი (ასევე ამინირდისი, ამირტის II და ამირტაიოსი) — ძველი ეგვიპტის ფარაონი, ეგვიპტის ოცდამერვე დინასტიის ერთადერთი წარმომადგენელი. არსებობს მოსაზრება, რომ ამირტისი დაკავშირებულია ოცდამეექვსე დინასტიასთან. მან დაასრულა აქემენიანთა პირველი ოკუპაცია და იმეფა 5 წელი, ძვ.წ. 404 წლიდან ძვ.წ. 399 წლამდე. ამირტისი (მცირე ინფორმაცია) ამირტის II (ენციკლოპედია ირანიცა) ამირტისი (ენციკლოპედია ბრიტანიკა)
სამბო

სამბო (რუს. самбо, აკრონიმი „сам(ооборона) б(ез) о(ружия)“ — თავდაცვა უიარაღოდ) — თანამედროვე საბრძოლო ხელოვნება, სპორტის სახეობა და თავდაცვის სისტემა, რომელიც განვითარდა ყოფილ საბჭოთა კავშირში. ჩამოყალიბდა მრავალი ეროვნული ორთაბრძოლის სახეობის სინთეზის შედეგად, კერძოდ საფუძვლად უდევს იაპონური საბრძოლო ხელოვნება ძიუდო. იყოფა ორ სახეობად: სპორტულ და საბრძოლო სამბოდ. სამბო ↑ Schneiderman, R. M. (19 June 2010). „Once-Secret Martial Art Rises in Ring's Bright Lights“. the New York Times. ↑ „Once-secret KGB martial art fights for recognition“. The Independent. 25 April 2010. ციტირების თარიღი: 4 December 2010. ვიკისაწყობში არის გვერდი თემაზე: სამბო
ნეფერიტ I

ნეფერიტ I (ასევე ნეფაარუდ I) — ძველი ეგვიპტის მეფე (ფარაონი) და ეგვიპტის ოცდამეცხრე დინასტიის დამაარსებელი. იგი მეფობდა ძვ.წ. 398 წლიდან ძვ.წ. 393 წლამდე, გვიანი პერიოდის დროს. ნეფერიტი სახელმწიფოს ერთ-ერთ უკანასკნელ ადგილობრივ მმართველად ითვლება, რომელიც წარმოშობით მენდისიდან იყო. სწორედ მენდისი გახდა ეგვიპტის დედაქალაქი მისი მმართველობის დროს, ამავე ქალაქშია დაკრძალული მისი ნეშტიც. ფარაონი ნეფერიტ I ეგვიპტის ოცდამეცხრე დინასტია ხალხი: ეგვიპტის ფარაონები: ნეფერიტ I გვიანი პერიოდი: XXIX დინასტია: ნეფერიტი ეგვიპტე: ძველი ეგვიპტის მმართველები და ფარაონები: ნეფერიტ I
კოლო როჟე

კოლო როჟე (მალაგ. Kolo Christopher Laurent Roger; დ. 3 სექტემბერი, 1943) — მადაგასკარელი პოლიტიკოსი. მადაგასკარის პრემიერ-მინისტრი 2014-2015 წლებში. 2014 წლის 16 აპრილს დაინიშნა პრემიერ-მინისტრად. ამის შესახებ განცხადება გააკეთა პრეიზდენტის ადმინისტრაციის მდივანმა რალალა როჟემ. მისი პრემიერად დანიშვნის ძირითადი მოტივი იყო ქვეყნის ეკონომიკური კრიზისიდან გამოყვანა. კანდიდატურას მხარი დაუჭირა პარლამენტის 93 წევრმა. მისი მთავრობა გადადგა 2015 წლის 12 იანვარს. მისი შემცვლელი გახდა ჟან რაველონარივო. ↑ Срочно: Коло Роджер был назначен премьер-министром Мадагаскара_Russian.news.cn. დაარქივებულია ორიგინალიდან — 2014-04-15. ციტირების თარიღი: 2015-03-07. ↑ Le Premier ministre abdique ↑ Jean Ravelonarivo, nouveau Premier ministre
ფრანცისკ რავუნი

ფრანცისკ რავუნი (მალაგ. Kolo Christopher Laurent Roger; დ. 2 დეკემბერი, 1942, ვოჰიპენო — გ. 15 თებერვალი, 2003, სოავინანდრიანა) — მადაგასკარელი იურისტი და პოლიტიკოსი. მადაგასკარის პრემიერ-მინისტრი 1993-1995 წლებში. პრემიერად აირჩია ეროვნულმა კრებამ 1993 წლის 9 აგვისტოს. თანამდებობა ეკავა 1995 წლის 30 ოქტომბრამდე პრეზიდენტ ალბერტ ზაფის მმართველობის პერიოდში. ↑ პრემიერის მონაცემები საიტზე rulers.org ↑ "Aug 1993 - New government", Keesing's Record of World Events, Volume 39, August, 1993 Madagascar, Page 39587.
ალბერ კამილ ვიტალი

ალბერ კამილ ვიტალი (მალაგ. Albert Camille Vital; დ. 18 ივლისი, 1952) — მადაგასკარის არმიის ოფიცერი, ბრიგადის გენერალი, პოლიტიკოსი და სამოქალაქო ინჟინერი. მადაგასკარის პრემიერ-მინისტრი 2009 წლის 20 დეკემბრიდან 2011 წლის 2 ნოემბრამდე. ჟენევაში მადაგასკარის მუდმივი წარმომადგენელი გაეროში 2012 წლიდან. 2009 წლის 20 დეკემბერს ვიტალი დასახელდა პრემიერ-მინსტრად პრეზიდენტ ანდრი რაძოელინას მიერ. მან ამ პოსტზე ეჟენ რეჟი მალაგაზა შეცვალა, ხოლო მის შემდეგ თანამდებობა ჟან ომერ ბერიზიკმა დაიკავა 2011 წლის 28 ოქტომბერს. პრემიერ-მინისტრის პოსტის დატოვების შემდეგ, ვიტალი დაინიშნა ჟენევაში გაერთიანებული ერების ორგანიზაციის შტაბ-ბინაში მუდმივ წარმომადგენლად. მან მუდმივი წარმომადგენლის რწმუნების სიგელები 2012 წლის აგვისტოში წარმოადგინა. ↑ „Madagascar leader abandons deal“. BBC News. 21 December 2009. ↑ Razafison, Rivonala (29 October 2011). „Madagascar: Rajoelina appoints a 'consensus' prime minister“. Africa Review. National Media Group, Kenya. დაარქივებულია ორიგინალიდან — 2012-01-21. ციტირების თარიღი: 2011-10-29. ↑ "Office des Nations Unies à Genève: Camille Vital a présenté, hier ses lettres de créance"[მკვდარი ბმული], La Gazette de la Grande Ile, 18 August 2012 (ფრანგული).
აჰორისი

აჰორისი (ასევე ჰაკორი, აკორისი, აქორისი) — ძველი ეგვიპტის მეფე (ფარაონი) ოცდამეცხრე დინასტიიდან, რომელიც მეფობდა გვიანი პერიოდის დროს. აჰორისი ძვ.წ. 393 წლიდან ძვ.წ. 380 წლამდე მეფობდა, მან წინამორბედი პსამუტი ტახტიდან ჩამოაგდო და მოტყუებით თავი ოცდამეცხრე დინასტიის დამაარსებლის ფარაონ ნეფერიტ I-ის შვილიშვილად გამოაცხადა, რითაც საკუთარი თავის ლეგიტიმაცია მოახდინა. აჰორისმა 13 წლის მანძილზე იმეფა, მისი მეფობა იმიითა მნიშვნელოვანი, რომ ეგვიპტეში მისი მმართველობის დროს უამრავი შენობა აიგო, ასევე წინამორბედი ფარაონების ძეგლების დიდ ნაწილს ჩაუტარდა სარესტავრაციო სამუშაოები. მეფე აჰორისი ფარაონი აქორისი
კლეტ-კოტას გამომცემლობა

კლეტ-კოტას გამომცემლობა (გერმ. Klett-Cotta Verlag) — საგამომცემლო ერთობა კლეტის ჯგუფის საწარმოში. კოტას გამომცემლობა, რომელიც 1659 წლიდან არსებობდა კლეტის ჯგუფმა შეიძინა 1977 წელს. ერნსტ კლეტის გამომცემლობის (ერნსტ კლეტის საერთო გამომცემლობა) ბელეტრისტული და სამეცნიერო მთელი სუბსტანცია გადატანილი იქნა კლეტ-კოტას პროგრამაში. გამომცემლობა გამოსცემს წიგნებისა და ჟურნალების საკმაოდ ფართო თემატურ სპექტრს: ლიტერატურიდან ფენტეზიმდე, აგრეთვე ლიტერატრუას ისტორიის, პოლიტიკისა და ფილოსოფიისა, თუ ფსოქთერაპიისა და ფსიქოლოგიის დარგებისთვის. Peter Kaeding: Die Hand über der ganzen Welt. Johann Friedrich Cotta - Der Verleger der deutschen Klassik. Klett-Cotta, Stuttgart 2009, ISBN 978-3-7681-9712-0. Verlagsgemeinschaft Ernst Klett, J.-G.-Cotta'sche Buchhandlung Nachfolger, Thomas Weck (Hrsg.): Das erste Jahrzehnt 1977 - 1987 / Klett-Cotta. Ein Almanach, Klett, Stuttgart 1987, ISBN 3-608-95502-X. Stephan Askani, Frank Wegner (გამომც.) Cotta - »Das gelobte Land der Dichter«. Briefe an die Verleger. Mit einem Vorwort von Brigitte Kronauer. Klett-Cotta, Stuttgart 2009. ISBN 978-3-608-93904-0 კლეტ-კოტას გამომცემლობის ოფიციალური გვერდი
ეშტორილი

ეშტორილი (პორტუგ. Estoril) — ფრეგეზია (იგივე პორტი, სანავსადგურო რაიონი) და დასახლებული პუნტი პორტუგალიაში. შედის მუნიციპალურ ოლქში ცენტრით კაშკაიში. მოსახლეობა — 23 769 ადამიანი (2001), ფართობი — 8,79 კმ². მდებარეობს კაშკაის ყურეში ატლანტის ოკეანის სანაპიროზე ლისაბონიდან 15 კმ-ის მანძილზე. დედაქალაქთან დაკავშირებულია ელექტრომატარებლით. ეშტორილი არის ერთ-ერთი მთავარი საკურორტო ქალაქი პორტუგალიაში. ფართოდ არის ცნობილი ეშტორილის კაზინო, რომელიც არეკლამირებს საკუთარ თავს, როგორც ევროპის ყველაზე დიდ კაზინოს. ეშტორილი ცნობილია, ასევე მისი პარკით. ნოემ,ბრის დასაწყისში აქ ყოველთვის ტარდება კინოფესტივალები. თანამედროვე ეშტორილის ადგილას პირველი დასახლებები გაჩნდა დაახლოებით 2 ათასი წლის წინ. დიდხანს ის წარმოადგენდა მხოლოდ მეთევზეთა პატარა დასახლებას. XIX - XX ს. ს. მიჯნაზე გარადიქმნა ეშტორილის მთელი მზიანი სანაპირო მსხვილ ტურისტულ ცენტრად. 1975 წელს პორტუგალიის იეჰოვას მოწმეებმა მრავალწლიანი აკრძალვების შემდეგ აქ შეიძინეს 20-ოთაიანი შენობა, რომელიც წარმოადგენს იეჰოველთა მსოფლიო ორგანიზაციის ფილიალს. ეს ცენტრი პასუისმგებელია იეჰოვას მოწმეების მოღვაწეობაზე მადეირაზე, აზორის კუნძულებზე, ანგოლასა და სან-ტომეში. აქაური კლიმატი სუბტროპიკულია და წააგავს ლისაბონის კლიმატს. საინტერესო ადგილთა შორის ერთ-ერთი მნიშვნელოვანია წმ. ანტონიას ეკლესია (პორტ. Igreja Santo António do Estoril). იგი აგებულია XVI ს. დასაწყისში (აღდგენილია ორჯერ 1755 წ. მიწისძვირით განადგურების და 1927 წლის ხანძრის შემდეგ). აღმოჩენილია რომაული ვილების ნანგრევები, რომელიც თარიღდება ძვ. წ. 1-ლი ათასწლეულით. ეშტორილს აქვს ფეხბურთისა და კალათბურთის კლუბები. 1990 წლიდან აქ ტარდება ჩოგბურთის ტურნირი „Estoril Open“ (1998 წლიდან აქ ტარდება ქალთა ტურნირებიც). მამაკაცთა ტურნირის გამარჯვებული მრავალი ცნობილი სპორტსმენია. მაგ: სერხი ბრუგერა (1991), ანდრეი მედვედევი (1993), ტომას მუსტერი (1995, 1996), ალექს კორეტჰა (1997), კარლოს მოია (2000), ხუან კარლოს ფერერო (2001), დავიდ ნალბანდიანი (2002, 2006) და სხვ. ქალაქის მახლობლად მთიან პლატოზე ააგეს ავტოდრომი 1972 წ, რომელმაც 1984—1996 წ.წ. მან მიიღო პორტუგალიის გრან-პრი. ლუიზა იზაბელ ალვარეს დე ტოლედო მეორე მსოფლიო ომის შემდეგ ეშტორილში მრავალი ცნობილი ემიგრანტი ცხოვრობდა: ალექსანდრე ალიოხინი - მე-4 მსოფლიო ჩემპიონი ჭადრაკში (გარდაიცვალა ეშტორილში 1946 წელს); კაროლ II — რუმინეთის მეფე 1930-1940 წწ. (გარდაიცვალა ეშტორილში 1953წ.); მიკლოშ ჰორტი — უნგრეთის რეგენტი 1920—1944 (გარდაიცვალა 1957წ.); ხუანი, ბარსელონას გრაფი — ესპანეთის პრინცი, სამეფო ტახტის ერთ-ერთი პრეტენდენტი. ეშტორილის საიტი დაარქივებული 2007-01-10 საიტზე Wayback Machine. ეშტორილი დაარქივებული 2015-03-22 საიტზე Wayback Machine. ეშტორილი რუკაზე დაარქივებული 2011-09-22 საიტზე Wayback Machine. ეშტორილი დაარქივებული 2015-03-21 საიტზე Wayback Machine. ეშტორილი დაარქივებული 2015-04-29 საიტზე Wayback Machine. ეშტორილ-კაზინო ეშტორილ-ფესტივალები
ესლინგერის გამომცემლობა

ესლინგერის გამომცემლობა (გერმ. Der Esslinger Verlag) — საბავშვო წიგნების გამომცემლობა გერმანიის ფედერაციულ რესპუბლიკაში. ესლინგერის გამომცემლობის სრული სახელწოდებაა Esslinger Verlag J. F. Schreiber GmbH - შპს ესლიგერის გამომცემლობა ი. ფ. შრაიბერი. ესლინგერის გამომცემლობის სათავო ოფისი მდებარეობს ქალაქ ნეკარის ესლინგერში და ეკუთვნის კლეტის ჯგუფს (Klett-Gruppe). ესლინგერის გამომცემლობა 1988 წელს ჩამოყალიბდა 1831 წლიდან არსებული შრაიბერის გამომცემლობის (Schreiber-Verlag) ბაზაზე. თავის მხრივ, შრაიბერის გამომცემლობის დამფუძნებელი იყო იაკობ ფერდინანდ შრაიბერი (Jakob Ferdinand Schreiber - * 1809; † 1868). 2014 წლიდან მოყოლებული გამომცემლობა ეკუთვნის თინემანს და იწოდება თინემან-ესლინგერის გამომცემლობად (Thienemann-Esslinger Verlag). ესლინგერის გამომცემლობა იაკობ ფერდინანდ შრაიბერის მუზეუმი დაარქივებული 2014-01-29 საიტზე Wayback Machine.
Hoegaarden

Hoegaarden (ჰუხაარდენი; ნიდერლ. [ɦuˈʝardə(n)]) — ტრადიციული ბელგიური „თეთრი ლუდის“ მარკა. მომხმარებლის ბაზარზე ლუდი გამოტანილ იქნა ბელგიის ფლანდრიის სოფელ ჰუხაარდენში (Hoegaarden) დამკვიდრებული ლუდსახარში საწარმო „დე კლაუს“ (De Kluis) მიერ. სოფელი ჰუხაარდენი ითვლება თანამედროვე ბელგიური თეთრი ლუდის აკვნად. ამ სახის ლუდის წარმოება საარქივო მასალების მიხედვით აქ დაიწყეს 1445 წლიდან. ამ დროს ადგილობრივი მონასტრის ბერები ხშირად ე.წ. „მონასტრის ლუდის“ ლუდის ხარშვით იყვნენ დაკავებულები. ეს ტრადიცია გაგრძელდა 1950 წლამდე. სოფელი უკვე შუა საუკუნეებიდან თავისი „თეთრი ლუდით“ იყო განთქმული. XIX საუკუნეში სოფელი ითვლიდა ცამეტ ლუდსახარშ და ცხრა სხვა ალკოჰოლური სასმელის სახდელ საწარმოს, 1957 წელს დაიხურა უკანასკნელი ადგილობრივი თეთრი ლუდის სახარში „ტომსინი“ (Tomsin). დაახლოებით ათი წლის შემდეგ რძის მწარმოებელმა ფერმერმა პიერ სელისმა (Pierre Celis), რომელიც ბავშვობიდან ლუდსახარში საწარმოს ახლოს ცხოვრობდა და ახალგაზრდობაშიც იქ მუშაობდა, გადაწყვიტა აღედგინა სოფლის ტრადიცია. მან დააარსა ლუდსახარში „დე სლაუსი“ საკუთარი ფერმის თივის შესანახ საბძელში. ბელგიური ლუდი ↑ http://www.mkurnali.ge/mamakaci/rchevebi/131-2008-10-31-10-05-03.html ↑ https://www.facebook.com/LudisSamyaro7c/posts/256110457864331 ↑ დაარქივებული ასლი. დაარქივებულია ორიგინალიდან — 2013-06-28. ციტირების თარიღი: 2015-03-07.
ჩინჩიუასის რაიონი

ჩინჩიუასის რაიონი (ესპ. Distrito de Chinchihuasi) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 2 800 მეტრზე. 2007 წლის მონაცემებით, მოსახლეობა 3 935 ადამიანს შეადგენდა, სიმჭიდროვე 23 ადამიანი კმ²-ზე. ფართობი 171.68 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ანკოს რაიონი (ჩურკამპა)

ანკოს რაიონი (ესპ. Distrito de Anco) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 2 404 მეტრზე. 2007 წლის მონაცემებით, მოსახლეობა 9 373 ადამიანს შეადგენდა, სიმჭიდროვე 34 ადამიანი კმ²-ზე. ფართობი 275.03 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ჩურკამპის რაიონი

ჩურკამპის რაიონი (ესპ. Distrito de Churcampa) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 3 262 მეტრზე. 2007 წლის მონაცემებით, მოსახლეობა 6 323 ადამიანს შეადგენდა, სიმჭიდროვე 45 ადამიანი კმ²-ზე. ფართობი 141.36 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
კოსმეს რაიონი

კოსმეს რაიონი (ესპ. Distrito de Cosme) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 3 465 მეტრზე. 2007 წლის მონაცემებით, მოსახლეობა 5 035 ადამიანს შეადგენდა, სიმჭიდროვე 47 ადამიანი კმ²-ზე. ფართობი 106.43 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ელ-კარმენის რაიონი (ჩურკამპა)

ელ-კარმენის რაიონი (ესპ. Distrito de El Carmen) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 3 114 მეტრზე. 2007 წლის მონაცემებით, მოსახლეობა 3 195 ადამიანს შეადგენდა, სიმჭიდროვე 44 ადამიანი კმ²-ზე. ფართობი 73.12 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ლა-მერსედის რაიონი (ჩურკამპა)

ლა-მერსედის რაიონი (ესპ. Distrito de La Merced) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 2 632 მეტრზე. 2007 წლის მონაცემებით, მოსახლეობა 587 ადამიანს შეადგენდა, სიმჭიდროვე 8.5 ადამიანი კმ²-ზე. ფართობი 69 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ლაკროხის რაიონი

ლაკროხის რაიონი (ესპ. Distrito de Locroja) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 3 379 მეტრზე. 2007 წლის მონაცემებით, მოსახლეობა 4 930 ადამიანს შეადგენდა, სიმჭიდროვე 64 ადამიანი კმ²-ზე. ფართობი 76.76 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
პაჩამარკის რაიონი

პაჩამარკის რაიონი (ესპ. Distrito de Pachamarca) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 2 730 მეტრზე. 2007 წლის მონაცემებით, მოსახლეობა 3 007 ადამიანს შეადგენდა, სიმჭიდროვე 19 ადამიანი კმ²-ზე. ფართობი 160.06 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
პაუკარბამბის რაიონი

პაუკარბამბის რაიონი (ესპ. Distrito de Paucarbamba) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 3 370 მეტრზე. 2007 წლის მონაცემებით, მოსახლეობა 5 947 ადამიანს შეადგენდა, სიმჭიდროვე 59 ადამიანი კმ²-ზე. ფართობი 101.41 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
სან-მიგელ-დე-მაიოკის რაიონი

სან-მიგელ-დე-მაიოკის რაიონი (ესპ. Distrito de San Miguel de Mayocc) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 2 212 მეტრზე. 2007 წლის მონაცემებით, მოსახლეობა 897 ადამიანს შეადგენდა, სიმჭიდროვე 24 ადამიანი კმ²-ზე. ფართობი 37.86 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ფრიდრიხ ბერლინის გამომცემლობა

ფრიდრიხ ბერლინის გამომცემლობა (გერმ. Friedrich Berlin Verlag) — სათეატრო გამომცემლობა გერმანიის ფედერაციულ რესპუბლიკაში. სათავო ოფისი მდებარეობს ქალაქ ბერლინში. ფრიდრიხ ბერლინის გამომცემლობა წარმოადგენს შეზღუდული პასუხისმგებლობის საზოგადოებას. (მანამდე ფრიდრიხ ბერლინის შეზღუდული პასუხისმგებლობის საგამომცემლო საზოგადოება). 2009 წლიდან მოყოლებული გამომცელობასთან არსებობს საზოგადოება სახელწოდებით კულტივერსუმი (იხ. kultiversum დაარქივებული 2014-12-23 საიტზე Wayback Machine. ) და გააჩნია პლატფორმა კულტურის სფეროზე ინტერნეტში. სათეატრო გამომცემლობა
სან-პედრო-დე-კორისის რაიონი

სან-პედრო-დე-კორისის რაიონი (ესპ. Distrito de San Pedro de Coris) — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 3 580 მეტრზე. 2007 წლის მონაცემებით, მოსახლეობა 4 561 ადამიანს შეადგენდა, სიმჭიდროვე 36 ადამიანი კმ²-ზე. ფართობი 126.17 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ფრიდრიხის გამომცემლობა

ფრიდრიხის გამომცემლობა (გერმ. Der Friedrich Verlag) — გამომცემლობა გერმანიის ფედერაციულ რესპუბლიკაში. სათავო ოფისი მდებარეობს ქალაქ ჰანოვერის მახლობლად სოფელ ველბერში პატარა ქალაქ ზეელცესთან (ნიდერზაქსენში). კლეტის ჯგუფის საწარმო გამოსცემს უპირატესად პედაგოგიკურ ჟურნალებს. პირველადი საფეხური: დაწყებითი სკოლის ჟურნალი დაწყებითი სკოლა - გერმანული დაწყებითი სკოლა - ინგლისური დაწყებითი სკოლა - მათემატიკა დაწყებითი სკოლა - ხელოვნება დაწყებითი სკოლა - მუსიკა დაწყებითი სკოლა - შრომა დაწყებითი სკოლა - სპორტი დაწყებითი სკოლა - რელიგია გერმანულის სავარჯიშოები (ყველა საფეხურისთვის) გერმანულის გაკვეთილი (მეორადი საფეხურის II + უმაღლესი სასწავლებელი) გერმანული 5-10 (მეორადი I) ინგლისური 5-10 ძველი ენების სწავლება სკოლაში (მეორადი II) ესპანური სკოლაში (მეორადი I+II) მათემატიკის გაკვეთილი (მეორადის II წელი) მათემატიკის სწავლება (მეორადის I+II წელი) მათემატიკა 5-10 კლასებში (მეორადის I წელი) ფრიდრიხის გამომცემლობა ფრიდრიხის გამომცემლობა კლეტთან, საწარმოს სპეციალური ინფორმაციის ქვეგანყოფილება[მკვდარი ბმული]
კოტას გამომცემლობა

კოტას გამომცემლობა (გერმ. Cotta’sche Verlagsbuchhandlung) — გერმანიის ქალაქ ტიუბინგენში 1659 წელს დაარსებული გამომცემლობა, რომელიც 1889 წლამდე კოტას გამომცემელთა დინასტიის საკუთრებაში იყო, ხოლო შემდეგ 1956 წლამდე კი გამომცემელთა დინასტიის კრენერის საკუთარებაში გადავიდა. 1977 წელს, როცა კოტას გამომცემლობა კლეტმა იყიდა, იგი იქცა ერნსტ კლეტ - ი. გ. გოტას ე.წ. ლიბრარიად, რომელსაც მოკლედ კლეტ-კოტასაც უწოდებენ. Ute Liebert: Geschichte der Stuttgarter Kinder- und Jugendbuchverlage im 19. Jahrhundert. Stuttgart 1984 Liselotte Lohrer: Cotta – Geschichte eines Verlags, 1659–1959. Stuttgart 1959 Peter Kaeding: Die Hand über der ganzen Welt. Johann Friedrich Cotta - Der Verleger der deutschen Klassik. Stuttgart 2009, Klett-Cotta, ISBN 978-3-7681-9712-0 კოტა – გამომცემლობის ისტორია
ათანასე აღმსარებელი

ათანასე აღმსარებელი (გ. 821) — მართლმადიდებელი ეკლესიის წმინდანი, ხსენების დღე არის ძველი სტილით 22 თებერვალი, ახალი სტილით — 6 მარტი. ათანასე დაიბადა კონსტანტინეპოლში. მას ბავშვობიდანვე სურდა თავი უფლისთვის მიეძღვნა. როცა სრულწლოვანი გახდა, ნიკომედიაში მოციქულთა თავთა სახელობის მონასტერში წავიდა. მისი მსახურების ამბავი სამეფო კარზეც შეიტყვეს. ხატმებრძოლი იმპერატორის, ლეონ სომეხის (813-820) მმართველობისას მართლმადიდებელი სარწმუნოების დამცველი ათანასე აწამეს, დევნეს და შეავიწროვეს. ათანასე აღმსარებელი გარდაიცვალა 821 წელს. „წმიდანთა ცხოვრება“, ტომი I, თბილისი, 2001 წ.
სტრატონ ლამფსაკოსელი

სტრატონ ლამფსაკოსელი (ბერძ. Στράτων ὁ Λαμψακηνός; დ. ძვ. წ. 340 — გ. ძვ. წ. 270/268) — ძველი ბერძენი ფილოსოფოსი, პერიპატეტიკოსთა სკოლის თვალსაჩინო წარმომადგენელელი. 18 წელი ამ სკოლის მეთაური იყო. მისი მრავალი თხზულებიდან შემორჩენილია მხოლოდ ფრაგმენტები. სტრატონი პერიპატეტიკოსთა შორის გამოირჩევა მატერიალური პოზიციით, ღმერთისა და ტელეოლოგიის უარყოფით. „ყოველი არსებული“, მისი აზრით, „ბუნების მიერ არის შექმნილი“. რისიმე წარმოქმნის საფუძვლად მიიჩნევდა სითბოს და სიცივეს. სტრატონი ანგარიშს უწევდა დემოკრიტეს ატომისტიკას. აზროვნების საფუძვლად გრძნობადს თვლიდა, ბუნების მეცნიერულ კვლევაში დიდ ადგილს უთმობდა ექსპერიმენტს. დიდია მისი გავლენა ალექსანდრიული სკოლის მოაზროვნეებზე. Диоген Лаертский, О жизни, учениях и изречениях знаменитых философов, М., 1979, с. 222–224; ჭელიძე მ., ქართული საბჭოთა ენციკლოპედია, ტ. 9, თბ., 1985. — გვ. 578–579.
პერიპატეტიკოსთა სკოლა

პერიპატეტიკოსთა სკოლა (ბერძ. peripateo — ვსეირნობ) — არისტოტელეს მიერ ლეიკეიონში დაარსებული სკოლა; სახელი დაერქვა არისტოტელეს ჩვეულების გამო — ესეირნა ლექციის დროს. პერიპატეტიკოსთა სკოლის ისტორიას 3 პერიოდად ყოფენ: პირველ პერიოდში სკოლა ემყარებოდა არისტოტელეს პრინციპებს (თეოფრასტე, ევდემელ როდოსელი და სხვა), II პერიოდში ცდილობნენ არისტოტელეს ტელეოლოგიზმის საპირისპიროდ მოვლენატა მატერიალურ ახსნას (სტრატონ ლამფსაკოსელი და სხვა), III პერიოდში კი ძირითადად არისტოტელეს კომენტირებას ეწეოდნენ. ქართული საბჭოთა ენციკლოპედია, ტ. 8, თბ., 1984. — გვ. 27.
კაა

კაა (ასევე ჰორ კაა) — ძველი ეგვიპტის მეფე (ფარაონი) პირველი დინასტიიდან, რომელიც მეფობდა ადრეული სამეფოს პერიოდში. კაა დაახლოებით ძვ.წ. 2900-იან წლებში მეფობდა და 33 წელი იმეფა. ეგვიპტოლოგი მანეთონი მას ბიენეხესის სახელით მოიხსენებს და წერს, რომ ის 26 წლის მანძილზე მეფობდა. მანეთონის ნაშრომების სხვადასხვა ასლებში კაა მოხსენიებული ელინისტური სახელებით უბიენთისი და ვიბენთისი. ფარაონი კაა ფარაონ კაას სამარხი ჰორ კაას ბიოგრაფია ფარაონი კაა: პირველი დინასტიის უკანასკნელი ფარაონი? ადრეული სამეფოს პერიოდი, 1-ლი დინასტია, ფარაონი კაა
ყუროს მყინვარი

ყუროს მყინვარი — მყინვარი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს კავკასიონის ჩრდილოეთ გამყოლი ქედის ერთ-ერთ შემადგენელ სუბმერიდიანულ განშტოებაზე, მდინარეების თერგისა და ხდის წყალგამყოფ ყუროს ქედზე. განლაგებულია მწვერვალ ყუროს აღმოსავლეთ კალთაზე. ↑ ყუროს მყინვარი
ბანდერელები

ბანდერელები (უკრ. Бандерівці) — უკრაინელი ნაციონალისტები. იბრძოდნენ საბჭოთა კავშირისა და ნაცისტური გერმანიის წინააღმდეგ. მათი მიზანი იყო დაპყრობილი ერების გათავისუფლება. 1929 წელს ვენაში უკრაინელ ნაციონალისტთა ორგანიზაცია (ოუნ) შეიქმნა. მისი მიზანი იყო ყველა უკრაინული მიწის გაერთიანება. 1938 წელს საბჭოთა ჩეკისტებმა როტერდამში მოკლეს ოუნ-ის დამაარსებელი პოლკოვნიკი ევგენი კონოვალეცი. ამის შემდეგ ოუნ-ის შიგნით უთანხმოება გამძაფრდა, რაც 1940 წელს ორგანიზაციის დაშლით დასრულდა. ორგანიზაციის ახალგაზრდულმა ფრთამ, რომელიც სტეპან ბანდერას გარშემო იყო შემოკრებილი, საკუთარი ორგანიზაცია შექმნა, სახელწოდებით ოუნ-რევოლუციური. მის წევრებს შემდგომში ბანდერელები უწოდეს. 1941 წლის 30 ივნისს გერმანელებმა ლვოვი აიღეს. იმავე დღეს ბანდერელებმა უკრაინის დამოუკიდებლობა გამოაცხადეს და დროებითი მთავრობა შექმნეს. მან სულ ორ დღეს იარსება. გერმანელებმა მისი წევრების უმრავლესობა დააპატიმრეს. სტეპან ბანდერა ზაკსენჰაუზენის საკონცენტრაციო ბანაკში მოათავსეს. პასუხად, ბანდერელებმა შეიარაღებული ბრძოლა გააჩაღეს როგორც ჰიტლერელი, ასევე რუსი დამპყრობლების წინააღმდეგ. 1943 წელს ბანდერელებს უამრავი ქართველი, შუააზიელი, აზერბაიჯანელი და სომეხი შეუერთდა. წერდა სტეპან მუდრიკი. 1944 წლისთვის უპა-ს წევრთა რიცხვმა 480 ათასს მიაღწია. მის შეიარაღბაში იყო ტანკები, ქვემეხები და ნაღმტყორცნები. ის უკრაინის ტერიტორიის ერთ მესამედს აკონტროლებდა. ნიკა თევზაძე, ქართველები და ბანდერელთა მოძრაობა, ჟურნალი ისტორიანი, სექტემბერი, №9, 2013